बिशुनपुर के बनारी पुलिस पिकेट के निकट के 12 गांवों का होगा विकास
जिलेके बिशुनपुर प्रखंड के बनारी पुलिस पिकेट मैदान में बुधवार को जिला प्रशासन ने जनता दरबार सह सीधा संवाद कार्यक्रम का आयोजन किया। बनालात एक्शन प्लान क्षेत्र में 13 फोकस एरिया डेवलपमेंट स्कीम के तहत पुलिस पिकेट के आसपास के गांवों में नागरिक सुविधाएं बढ़ाने तथा उनकी समस्याओं के समाधान के लिए जनता से सीधा संवाद स्थापित किया गया। इस मौके पर उपायुक्त श्रवण साय ने कहा कि प्रशासन आपके पास आपकी समस्याओं को जानने एवं उसका समाधान करने के लिए पहुंचा है। पुलिस पिकेट की दो किमी की परिधि में आने वाले सभी गांवों में 13 फोकस एरिया डेवलपमेंट प्लान के तहत की बुनियादी सुविधाएं मुहैया कराई जाएगी। ग्रामीणों अपनी समस्याओं से प्रशासन को अवगत कराएं। पुलिस और जिला प्रशासन आपकी मदद के लिए है।
उन्होंने बताया कि बनारी पिकेट क्षेत्र के बनारी के अलावा जाहू कोकोटोली, हेसराग, पूरी, टिटही, सालम नावाटोली, चिंदरी, अंकुरी, लाकदा, लापू तथा बेती गांव को 13 फोकस एरिया विकास योजना के तहत शामिल किया गया है। इन गांवों में लोगों को सुविधाएं मुहैया कराने का प्लान बनाया गया है। ग्रामीणों को बताया कि क्षेत्र के लोगों को विकास की मुख्य धारा से जोड़ने के लिए विशेषकर युवाओं के रोजगार के लिए प्रशिक्षण की व्यवस्था, वृद्ध असहाय लोगों को पेंशन का लाभ, ड्रॉपआउट बच्चों का संख्या शून्य करने, महिला समूहों को मजबूत करना, सखी मंडलों का गठन करना, कृषि एवं स्वरोजगार को बढ़ावा देना तथा विकास दूतों के माध्यम से विकास संबंधी कार्य के माध्यम से विकास की रफ्तार को तेज कर नक्सल प्रभाव को कम किया जाएगा।
एसपी चंदन झा ने भी ग्रामीणों से पुलिस का सहयोग करने की अपील की ताकि वे उनकी सुरक्षा सुनिश्चित कर सकें। इस मौके पर विभिन्न विभागों के लगे स्टॉल के माध्यम से 200 से अधिक ग्रामीणों की समस्याओं को संकलित कर कुछ का समाधान किया गया और प्रभावित पक्ष को त्वरित निष्पादन का आश्वासन दिया गया। जनता दरबार में डीडीसी नागेंद्र कुमार सिन्हा, सभी विभागों के जिला स्तरीय एवं बिशुनपुर प्रखंड के सभी पदाधिकारी उपस्थित थे। जनता दरबार में 500 से अधिक ग्रामीणों ने भाग लिया।
जनता दरबार में पहुंचे लोग।
डीसी-एसपी ने किया गांवों का भ्रमण
बनारीपिकेट के सामने मैदान में आयोजित जनता दरबार में भाग लेने से पहले डीसी और एसपी ने आसपास के ग्रामों का भ्रमण किया और वहां विकास के विभिन्न संसाधनों से रूबरू हुए। इस दौरान अधिकारियों ने ग्रामीणों से कहा कि प्रशासन गांवों का सर्वे कराकर उन्हें सरकारी योजना के तहत उससे जोड़ने का लक्ष्य तय किया है।
35लोगों को पेंशन की दी गई स्वीकृति
जनतादरबार में स्वास्थ्य विभाग के स्टॉल के माध्यम से मोतियाबिंद की स्क्रिनिंग, मलेरिया एवं अन्य छोटी-छोटी जांच कर मरीजों का इलाज किया गया। सामाजिक सुरक्षा विभाग से 36 ग्रामीणों को विधवा, वृद्धा एवं विकलांग पेंशन देने के लिए आवेदन लेकर उन्हें त्वरित पेंशन भुगतान के लिए स्वीकृति दी गई। बैंक ऑफ इंडिया के स्टॉल पर 15 ग्रामीणों का खाता खोला गया। आपूर्ति विभाग ने राशन नहीं मिलने से संबंधित 54 आवेदन लेकर उसके समाधान का आश्वासन दिया। पशुपालन एवं मत्स्य पालन एवं तालाब निर्माण से संबंधित एक सौ आवेदन ग्रामीणों से प्राप्त किए गए। ग्रामीण विकास विभाग ने तत्काल रोजगार मुहैया कराने के लिए 12 मजदूरों को जॉब कार्ड निर्गत किया।
जनता दरबार में लोगों की समस्याएं सुनते डीसी, एसपी, डीडीसी अन्य।
ग्रामीणों ने की 29 नए चापाकल लगाने की मांग
जनतादरबार में ग्रामीणों ने विभिन्न गांवों में 29 नए चापाकल लगाने की मांग की ताकि उन्हें शुद्ध पेयजल मिल सके। ग्रामीणों ने 14 चापाकलों की मरम्मत कराने को कहा। ग्रामीणों के दो डोभा निर्माण के आवेदन को स्वीकृति प्रदान की गई। 10 शौचालय निर्माण, चार वन अधिकार पट्टा, 11 चिकित्सा अनुदान, चार मिनी सप्लाई वाटर, 65 असंगठित मजदूरों को जीवन ज्योति बीमा से जोड़ने तथा भूमि संरक्षण विभाग को 53 आवेदन प्राप्त हुए।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva